Source: http://ilmajoki.fi/ajankohtaista/?lang=fi&id=6094
Timestamp: 2019-04-18 10:18:24+00:00

Document:
Kunnanhallituksen kokousuutiset 8.4.2019 - Ilmajoki
KUNNANHALLITUKSEN KOKOUSUUTISIA 8.4.2019
§ 66 Varhaiskasvatuksen henkilöstöselvitys
Virkamiehet ovat työstäneet varhaiskasvatuksen organisaatiomallia kevään aikana. Varhaiskasvatuksen töiden uudelleen organisoinnin mallia esitellään kunnanhallituksessa asian jatkovalmistelua varten. Kunnanhallitus päätti, että aluejohtajamalli hylätään ja että siirrytään valmistelemaan kolmen päiväkodinjohtajan mallia.
§ 67 Kotiin kuljetettavat ateriat kotipalvelut tukipalveluna Jik Ky:ssä 1.4.2019 alkaen
Kunnanhallitus päätti esittää lausuntonaan, kuten Kurikan kaupunginhallituskin, että kotiaterioita jatketaan entiseen tapaan vuoden 2020 loppuun saakka.
§ 68 Tilan 145-421-9-1002 ostaminen kunnalle
Kunta ostaa maata Ahonkylästä, vanhan asuntoalueosan jatkeelta.
§ 69 Ahonkylän Vihtakallion (Humikontie) tonttien 284/1,2,3 ja 285/1 antaminen myyntiin ja varattavaksi
Kunnanhallituksen päätti äänin 6 – 5, että Vihtakallion (Humikontie) korttelien 284/1,2,3 ja 285/1 tonttien myyntihinnat viedään tarkistettavaksi valtuustolle ja esittää, että myyntihinnaksi vahvistetaan 25 €/m2. Tontit voidaan antaa varattavaksi joko perinteisen varausmenetelmän kautta tai ne voidaan myydä nettihuutokaupan kautta, kun valtuuston päätös on saanut lainvoiman. Asia etenee vielä kunnanvaltuuston käsiteltäväksi.
§ 70 Ilmajoen Vuokratalot Oy:n hallituksen jäsenet vuosiksi 2019-2020
Kunnanhallitus antoi ohjeen yhtiökokousedustajalle nimetä Ilmajoen Vuokratalot oy:n yhtiön hallitukseen Timo Tuurin, Urpo Ämmänkosken, Vappu Kuivamäen, Markku Koskelan, Harri Koskelan, Juhana Lähdesmäki ja Kirsi Perälän.
Varajäseniksi valittiin Simo Ojaluoma ja Johanna Reinilä.
§ 71 Vuoden 2018 tilinpäätös
Hyväksyttiin. Tilinpäätös jätetään tilintarkastajalle tarkistettavaksi ja tarkastuslautakunnan käsittelyn jälkeen tilinpäätös siirtyy kunnanvaltuuston käsittelyyn.
§ 72 Henkilöstötilinpäätös 2018
Hyväksyttiin. Henkilöstötilinpäätös annetaan tiedoksi tarkastuslautakunnalle ja edelleen kunnanvaltuustolle.
§:t 74-75 Hyväksyttiin 2 täyttämislupaa Onnenkodin lähihoitajan toimiin.
Henkilökunta on yksikössä kolmivuorotyössä ja yksikön henkilökuntavahvuus on 12,5.
§ 76 Vammais- ja ikäihmisten neuvoston jäsenyys
Terttu Salo toimii vammais- ja ikäihmisten neuvostossa Terveys ry:n Ilmajoen osaston edustajana toimikauden 2017-2021 loppuun.
§ 77 Luottamustoimen päättyminen perusturvalautakunnassa ja uuden jäsenen valinta
Uusi jäsen valitaan kunnanvaltuuston kokouksessa.
§ 78 Lausunto hakemuksesta luonnonmuistomerkin rauhoittamiseksi, Wanha Pirilä
Hyväksyttiin ja asia etenee kunnanvaltuustoon.
§ 79 Valtiovarainministeriö lausuntopyyntö Isonkyrön kunnan esityksestä maakunnan vaihtamiseksi
Valtiovarainministeriölle puollettiin Isonkyrön kunnan liittymistä Etelä-Pohjanmaan maakuntaan
§ 81 Kunnanviraston poikkeavat aukioloajat kevät- ja kesäkaudella
Kunnanvirasto pidetään suljettuna perjantaina 31.5.2019 ja heinäkuulla viikot 28-30, 8.7.-26.7.2019

References: § 66

§ 67

§ 68

§ 69

§ 70

§ 71

§ 72

§ 76

§ 77

§ 78

§ 79

§ 81